CELEX: 62018TB0544
Language: hu
Date: 2019-07-05 00:00:00
Title: T-544/18. sz. ügy: A Törvényszék 2019. július 5-i végzése — ArcelorMittal Bremen kontra Bizottság („Környezetvédelem — 2003/87/EK irányelv — Üvegházhatású gázok kibocsátási egységeinek kereskedelmi rendszere — 389/2013/EU rendelet — Az ingyenes kibocsátási egységek harmonizált kiosztását érintő átmeneti szabályok — A Németországot érintő, 2013-től 2020-ig tartó időszakra vonatkozó nemzeti kiosztási tábla módosításáról szóló értesítés — Az európai uniós ügyleti jegyzőkönyvbe bejegyzett nemzeti kiosztási tábla módosítása iránti kérelem — Mulasztás megállapítása iránti kereset — A Bizottság által a központi tisztviselőnek az eljárás során adott utasítás — A jogvita tárgytalanná válása — Okafogyottság”)

30.9.2019   
            
            
               HU
            
            
               Az Európai Unió Hivatalos Lapja
            
            
               C 328/53
            
         
      A Törvényszék 2019. július 5-i végzése — ArcelorMittal Bremen kontra Bizottság
      (T-544/18. sz. ügy) (1)
      
      („Környezetvédelem - 2003/87/EK irányelv - Üvegházhatású gázok kibocsátási egységeinek kereskedelmi rendszere - 389/2013/EU rendelet - Az ingyenes kibocsátási egységek harmonizált kiosztását érintő átmeneti szabályok - A Németországot érintő, 2013-től 2020-ig tartó időszakra vonatkozó nemzeti kiosztási tábla módosításáról szóló értesítés - Az európai uniós ügyleti jegyzőkönyvbe bejegyzett nemzeti kiosztási tábla módosítása iránti kérelem - Mulasztás megállapítása iránti kereset - A Bizottság által a központi tisztviselőnek az eljárás során adott utasítás - A jogvita tárgytalanná válása - Okafogyottság”)
      (2019/C 328/60)
      Az eljárás nyelve: német
      
         Felek
      
      
         Felperes: ArcelorMittal Bremen (Bréma, Németország) (képviselők: S. Altenschmidt és D. Jacob ügyvédek)
      
         Alperes: Európai Bizottság (képviselők: J.-F. Brakeland és A. Becker meghatalmazottak)
      
         Az ügy tárgya
      
      Elsődlegesen az EUMSZ 265. cikken alapuló kérelem annak megállapítása iránt, hogy a Bizottság jogellenesen tartózkodott attól, hogy a központi tisztviselőnek utasítást adjon arra vonatkozóan, hogy az Európai uniós ügyleti jegyzőkönyvbe (EUTL) bejegyzett nemzeti kiosztási táblát módosítsa a Németországi Szövetségi Köztársaság 2018. február 8-i, a felperes létesítményét érintő értesítése szerint, és másodlagosan az EUMSZ 263. cikken alapuló kérelem a Bizottság által állítólagosan 2018. augusztus 31-én elfogadott, a felperes 2018. május 14-i felszólításával kapcsolatos határozat megsemmisítése iránt.
      
         A végzés rendelkező része
      
      
                  1)
               
               
                  
                     A keresetről már nem szükséges határozni.
                  
               
            
                  2)
               
               
                  
                     A Törvényszék elutasítja az Európai Bizottság által a felperesek amiatt való „megrovása” iránt előterjesztett kérelmet, hogy téves információkat terjesztettek a Törvényszék elé, és nem teljesítették a valóságnak megfelelő érvelésre vonatkozó eljárásjogi kötelezettségüket.
                  
               
            
                  3)
               
               
                  
                     A Németországi Szövetségi Köztársaság beavatkozási kérelméről már nem szükséges határozni.
                  
               
            
                  4)
               
               
                  
                     A Bizottság viseli saját költségeit, valamint az ArcelorMittal Bremen GmbH részéről felmerült költségeket is.
                  
               
            
                  5)
               
               
                  
                     A Németország maga viseli a beavatkozási kérelemhez kapcsolódó saját költségeit.
                  
               
            
         (1)  HL C 399., 2018. 11. 5.